Heli Rass

Heli Rass (6. november 1951 Ardu külanõukogu, Kose rajoon – 18. aprill 1972 Tallinn) oli eesti laskur.

Ta lõpetas 1970. aastal Elva Keskkooli, õppis aastatel 1970–1972 bioloogiat"Heli Rass". Edasi nr 94, 21. aprill 1972. Lk 4 Tartu Riiklikus Ülikoolis.

Ta suri verevähkiGunnar Press. "Varalahkunud kuulsaid Maarjamaa sportlasi". Õhtuleht, 16. juuli 2007, olles selleks hetkeks tõusnud Eesti NSV parimaks naislaskuriks.Eesti Laskurliidu koduleht. Vaadatud 21. aprill 2025

Sportlasena
Laskmist hakkas harrastama 1966. aastal Tartu rajooni spordikoolis Jaan Niinepi juhendamisel. Võistles Jõu liikmena.

Sai aastatel 1969–1971 Eesti NSV meistrivõistlustel üksikaladel 4 hõbe- ja 1 pronksmedali. Püstitas 1969. aastal väikepüssi standardharjutuses 3 × 20 lasku üksikala Eesti NSV rekordi. 

Sai NSV Liidu koolinoorte spartakiaadi laskevõistlustel Jerevanis 1969. aastal võistkondliku 3. koha. Sai NSV Liidu maaspordiühingute meistrivõistlustel 1969. aastal üksikalade 1. ning 1970. aastal 2. ja 3. koha. 

Tunnustus
1969 Tartu rajooni parim sportlane
1970 Tartu rajooni parim sportlane
1971 NSV Liidu meistersportlane

Mälestuse jäädvustamine
Elvas on alates 1973. aastast korraldatud Heli Rassi mälestusvõistlustJohannes Vedru. "Laskesportlase Heli Rassi mälestusvõistlused toimusid 50. korda". ERR, 2. mai 2022, 2025. aastal korraldatakse juba 53. mälestusvõistlus (inglise keeles 53rd international Heli Rass Memorial).Elva Laskespordiklubi koduleht. Vaadatud 21. aprill 2025

Viited

Välislingid

Haud Elva kalmistul

Kategooria:Eesti laskurid
Kategooria:Elva kalmistule maetud
Kategooria:Sündinud 1951
Kategooria:Surnud 1972